**Villanymotorok mindenhol!**

(Az elektromos terek)

A cikkben arról is olvashatunk, hogy Teslának a villanymotorok fejlesztésében is nagy érdemei vannak. A habverőt és a hajszárítót konkrétan említi is az írás. Ugyanakkor tudjuk, hogy egy modern, technikailag jól felszerelt háztartásban a különféle konyhai feladatok elvégzéséhez, a tisztálkodási és higiéniai tevékenységekhez, a szépítkezéshez, a közlekedéshez, a tanuláshoz, a játékhoz, a másokkal való kapcsolattartáshoz, a fűtéshez-hűtéshez és még sok mindenhez tartoznak kisebb-nagyobb villanymotorok.

Kiscsoportos feladat:

1. Gondoljanak a gyerekek egy családi házra, s írjanak hosszú listát, hogy a padlástól a garázsig hány helyen használunk villanymotort.
2. Valamelyik asztal a listájából olvasson fel egyet. Ezt egy vagy két szóval írjuk fel a táblára, s beszéljük meg, hogy mi az adott villanymotornak a funkciója.
3. Minden kiscsoport húzza át a listáján ezt a típust, de előtte írjuk fel a szó mellé a táblára, hogy hány csoport listáján szerepelt.
4. Utána egy másik asztal is olvasson fel egyet, s ismétlődjön meg a fenti menet.
5. Végül a táblán lévő adatok alapján beszélgessünk arról, hogy mely felhasználási formák voltak a legismertebbek, melyek a legkevésbé, s mi lehet ennek az oka.